**Informácie k zápisu**

**Milí rodičia!**

**ZÁPIS pre školský rok 2024/2025 sa uskutoční 4. apríla 2024 (štvrtok)**

**Nástup do školy** je jedným z významných období v živote dieťaťa.  Pre dieťa je to prechod z obdobia „hier“ do obdobia „povinností“. Je to však aj obdobie zvýšenej záťaže pre rodičov. Veríme, že Vám tieto informácie pomôžu sa zorientovať v tomto procese.

**Prihlasovacia povinnosť a starostlivosť o školskú dochádzku**

Najznámejším hlavným kritériom pre vstup do prvej triedy je vek dieťaťa. Povinnosťou rodičov je prihlásiť školopovinné dieťa po dovŕšení šiestich rokov v čase nástupu na povinnú školskú dochádzku na zápis do školy a dbať o to, aby dochádzalo do školy pravidelne a včas. Zákonní zástupcovia sú povinní prihlásiť k zápisu aj deti, ktorým bol odložený začiatok povinnej školskej dochádzky o jeden rok. Na zápis treba prihlásiť aj deti so zdravotným znevýhodnením a zároveň priniesť aj úradný doklad o druhu postihnutia. Nikoho nemožno oslobodiť od plnenia povinnej školskej dochádzky.

Ak zákonný zástupca dieťaťa požiada o to, aby bolo na plnenie povinnej školskej dochádzky výnimočne prijaté dieťa, ktoré nedovŕšilo šiesty rok veku, je povinný k žiadosti predložiť**súhlasné vyjadrenie zariadenia výchovného poradenstva a prevencie**, súhlasné vyjadrenie **všeobecného lekára pre deti a dorast a súhlas zákonného zástupcu.**

Zákonnú povinnosť zapísať dieťa do základnej školy na Slovensku má každý rodič, ktorý je občanom SR a takisto aj jeho dieťa má slovenské občianstvo, bez ohľadu na to kde žije (čiže deti Slovákov žijúcich v zahraničí musia absolvovať ZŠ aj na Slovensku). V prípade, že má dieťa dvojité občianstvo, rodič tak urobiť nemusí, pokiaľ navštevuje školu v danom štáte podľa jeho legislatívy.

## ****Postup pri zápise žiaka do školy****

## **Základná škola začína konanie vo veci zápisu na základe podnetu rodiča. Týmto podnetom je **prihláška**.**

## Odporúčame rodičom komunikovať elektronickou formou – na webovej stránke školy máme elektronickú prihlášku, ktorú po vyplnení stačí odoslať, prípadne sú tam formuláre, ktoré možno doma vyplniť a priniesť do školy. V prípade elektronickej prihlášky po vyplnení na webovej stránke je potrebné ju vytlačiť, podpísať (žiada sa podpis oboch zákonných zástupcov) a priniesť do školy. Overenie údajov poskytnutých zákonnými zástupcami sa uskutoční v deň zápisu v utorok 4.apríla 2023 v priestoroch základnej školy (**prefotený rodný list dieťaťa, občiansky preukaz zákonných zástupcov).**

## Zákonný zástupca dieťaťa so špeciálnymi výchovno-vzdelávacími potrebami doloží vyjadrenie príslušného zariadenia výchovného poradenstva a prevencie do vydania rozhodnutia o prijatí dieťaťa do základnej školy, najneskôr do 14. júna 2024.

## Odklad do školy podľa novely školského zákona je zrušený. Ak dieťa nebude ešte na školu pripravené po dovŕšení 6 rokov, je potrebné požiadať riaditeľa materskej školy o pokračovanie plnenia povinného predprimárneho vzdelávania v materskej škole. Riaditeľ o tom vydá rozhodnutie.

## Ak zákonný zástupca požiada o to, aby bolo na plnenie povinnej školskej dochádzky výnimočne prijaté dieťa, ktoré nedovŕšilo šiesty rok veku, súčasťou žiadosti je súhlasné vyjadrenie príslušného zariadenia výchovného poradenstva a prevencie, súhlasné vyjadrenie všeobecného lekára pre deti a dorast a informovaný súhlas zákonného zástupcu

V prípade, že sa nemôžete  zúčastniť zápisu v stanovenom čase, môžete dieťa zapísať aj v inom termíne, treba si ho dohodnúť  na tel. č.: **0905 418 923, 0905 360 918, 0903 468 254**

**Základná škola vyžaduje pri zápise:**

1. osobné údaje o dieťati v rozsahu
2. meno a priezvisko (v tvare, ako na rodnom liste)
3. dátum a miesto narodenia
4. adresa trvalého pobytu alebo adresa miesta, kde sa dieťa obvykle zdržiava, ak sa nezdržiava na adrese trvalého pobytu
5. rodné číslo
6. štátna príslušnosť
7. národnosť
8. osobné údaje o zákonných zástupcoch dieťaťa v rozsahu
9. meno, priezvisko a adresa trvalého pobytu
10. adresa miesta, kde sa zákonný zástupca obvykle zdržiava, ak sa nezdržiava na adrese trvalého pobytu
11. kontakt na účely komunikácie

Pri zápise sa kladie dôraz na telesnú a psychickú vyspelosť dieťaťa a tiež jeho motorické schopnosti. **Zákonní zástupcovia môžu dieťa zapísať iba na jednu školu!**

**Zákonní zástupcovia**môžu dieťa zapísať do ktorejkoľvek základnej školy.

**Rozhodnutie o prijatí do základnej školy**

O prijatí na základné vzdelávanie do základnej školy rozhodne riaditeľ do **15. júna 2024**. Rozhodnutie o prijatí sa doručí obom zákonným zástupcom dieťaťa.

Kontakty na zariadenie výchovného poradenstva:

* Centrum pedagogicko-psychologického poradenstva a prevencie (CPPPaP), ulica J. Vuruma 2, Nitra

Tel.: 037/6554 245, 037/6554 247

Email: centrum@cpppap.sk

## **V prípade otázok môžete kontaktovať riaditeľku ZŠ:**

## **tel.: 0905 418 923, 0905 360 918**

## **e-mail: orolinova@unes.sk**